Sixto Cortina (Traducción)
N'ochobre de 2018 diagnosticóse per primer vegada n'Asturies la denominada peste del pinu o enfermedá de la banda colorada y banda marrón. Los primeros conceyos onde se conseñó oficialmente la presencia d'esti hongu fueron Castropol, Taramundi y A Veiga y, cinco meses dempués, el Principáu confirmó la presencia de la enfermedá en diecisiete de los setenta y ocho conceyos d'Asturies. Agora mesmo, pasáu un llustru, el panorama nel Occidente ye terrible, como confirmen fontes del sector que dan cuenta de la "pergrave" situación que se rexistra en delles zones como la comarca Oscos-Eo, onde'l pocu pino que se caltien ta "esfarrapáu".
El Principáu nun llegó a declarar la banda marrón como plaga, anque, a entrugues d'esti periódicu, indiquen que se tán probando especies que puedan ser resistentes a esti hongu y que puedan sirvir a los propietarios forestales asturianos. "Dende la Dirección xeneral de Xestión Forestal ta trabayándose pa poner a disposición de los propietarios una variedá d'especies de coníferes productores de madera que puedan sustituyir al pinu insigne y sirvan a la industria", informen dende Mediu Rural.
"Nun hai más que asomarse al monte Pousadoiro pa velu tou estropiáu. El pocu pino insigne que queda ta tou mancháu. Hai plantíos de cuarenta años que tán cayendo porque una y bona qu'entra l'hongu nun tienen salvación. La única solución ye valtalu y, amás, esa madera estropiada puede aprovechase poco, pa tableros o pa biomasa", cunta un propietariu forestal consultáu por esti periódicu. Los plantíos más afectaos son los de pinu insigne o radiata y hai dalguna esperanza cola resistencia del pinu pinaster de xenética meyorada. Sicasí, los propietarios son conscientes de que "hai que dar tiempu", una y bones esti tipu de prebes son lentes y pueden llevar años hasta disponer de resultaos concluyentes.
Na práctica, lo qu'asocede ye que munchos montes sumen, con árboles tan estropiaos qu'acaben cayendo. Nos casos nos que s'opta pola corta llega la dulda de qué llantar dempués. Hai casos de plantíos nos que los dueños tán optando pol ocalitu nitens, que namás s'autoriza n'Asturies en casos puntuales y naquellos terrenes que yá teníen llantada la especie globulus. D'esta miente, hai voces que sollerten sobre les consecuencies de l'ampliación de la superficie dedicada al ocalitu. Les multes que s'imponen a estos plantíos illegales son baxes y, n'ocasiones, los propietarios prefieren arriesgase a nun retirar el plantíu.
- AsturiasEl relato (y una demanda) de la viuda del inglés que se llevó una ola en San Esteban: "Mi marido no murió por un selfie
- AsturiasFallece el médico Juan José Solano, pionero de la geriatría en Asturias
- AsturiasLa previsión del tiempo (loco) en Asturias para el fin de semana: del calorón a la lluvia
- AsturiasLa llegada de los trenes veloces ampliará en al menos un 35% la oferta de plazas de la ruta a Madrid
- AsturiasYa hay fecha para que salgan a la venta los billetes con los trenes más rápidos a Madrid: todo el calendario previsto
- AsturiasEl Principado negociará con los hosteleros la prohibición "gradual" de fumar en las terrazas
- AsturiasHallan una osezna de tres meses en la carretera regional de Yernes y Tameza
- AsturiasLa reacción de las empresas ante la llegada de los trenes rápidos Avril a Asturias y el aumento de la oferta de plazas que supondrá
N'asturianu
N'asturianu